CONVOCATÒRIA DE MOBILITAT CHAIR EXCHANGE PER A ESTADES DOCENTS EMMARCADES EN EL PROJECTE TRANSFORM4EUROPE DURANT EL PRIMER SEMESTRE DEL CURS 2022-2023 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/27451)
  + [Valencià](/va/acuerdo/27989)






Selector de idioma

Leer

* [Español](/es/acuerdo/27990)
* [Valencià](/va/acuerdo/27698)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE MOBILITAT CHAIR EXCHANGE PER A ESTADES DOCENTS EMMARCADES EN EL PROJECTE TRANSFORM4EUROPE DURANT EL PRIMER SEMESTRE DEL CURS 2022-2023[Butlletí Oficial Universitat d'Alacant](/ca/Publicacion)
===============================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE MOBILITAT CHAIR EXCHANGE PER A ESTADES DOCENTS EMMARCADES EN EL PROJECTE TRANSFORM4EUROPE DURANT EL PRIMER SEMESTRE DEL CURS 2022-2023

Data d'aprovació
:   06/07/2022

Data de publicació
:   07/07/2022

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/27379)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/27216)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/27813)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE MOBILITAT CHAIR EXCHANGE PER A ESTADES DOCENTS EMMARCADES EN EL PROJECTE TRANSFORM4EUROPE DURANT EL PRIMER SEMESTRE DEL CURS 2022-2023&url=https://www.boua.ua.es/va/acuerdo/27131)

**Títol:** CONVOCATÒRIA DE MOBILITAT CHAIR EXCHANGE PER A ESTADES DOCENTS EMMARCADES EN EL PROJECTE TRANSFORM4EUROPE DURANT EL PRIMER SEMESTRE DEL CURS 2022-2023

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimecres, 6 de juliol de 2022

CONVOCATÒRIA DE MOBILITAT CHAIR EXCHANGE PER A ESTADES DOCENTS EMMARCADES EN EL PROJECTE TRANSFORM4EUROPE DURANT EL PRIMER SEMESTRE DEL CURS 2022-2023

1. PREÀMBUL

Amb la finalitat d'incentivar la participació del professorat de la Universitat d'Alacant (d'ara endavant, UA) en activitats de mobilitat, el Vicerectorat de Relacions Internacionals i Cooperació per al Desenvolupament convoca una ajuda de mobilitat per a docència específica en el marc del programa universitats europees Transform4Europe.

L'aliança Transform4Europe (d'ara endavant, l'aliança) està formada per set universitats de diferents regions europees:

* Universitat d'Alacant (Espanya)
* Universitat de Saarland (Alemanya)
* Universitat de Sofia (Bulgària)
* Acadèmia d'Arts d'Estònia (Estònia)
* Universitat de Trieste (Itàlia)
* Universitat Vytautas Magnus (Lituània)
* Universitat de Silèsia a Katowice (Polònia)

En el marc de la Iniciativa d'Universitats Europees de la Comissió Europea, els socis de Transform4Europe s'han fixat l'ambiciós objectiu de forjar un nou tipus de col·laboració interuniversitària transnacional i contribuir al desenvolupament de l'Espai Europeu d'Educació.

La iniciativa Chair Exchange Transform4Europe contribuirà al reforç i a una major estructuració de la mobilitat de personal docent. Es basa en un procés de sol·licitud de naturalesa competitiva i independent en el qual participa professorat en actiu d'universitats de l'aliança en les àrees prioritàries per a Transform4Europe:

* Transformació digital i regions intel·ligents
* Transformació ambiental i sostenibilitat
* Transformació social, creació de comunitats i inclusió

Per més informació sobre l'aliança Transform4Europe:

<https://us.edu.pl/european-university>

<https://www.facebook.com/Transform4Europe/>

<https://ec.europa.eu/education/sites/default/files/document-library-docs/european-universities-factsheet-t4e.pdf>

2. OBJECTE

Aquesta convocatòria té per objecte l'assignació d'una plaça i la concessió de l'ajuda econòmica al professorat de la UA per a impartir docència durant el primer semestre del curs acadèmic 2022-2023 en una de les institucions sòcies de l'aliança esmentades en el punt 7.

La persona seleccionada rebrà de la Universitat d'Alacant una ajuda econòmica Erasmus+ KA131 de mobilitat per a docència, com també una ajuda dels fons del projecte Transform4Europe que cobrirà les despeses de viatge i manutenció.

Addicionalment, la persona seleccionada podrà optar a l'ajuda econòmica segons la corresponent convocatòria de la universitat de destinació.

La docència impartida durant l'estada haurà de formar part integrant d'un programa d'estudis que conduïsca a un títol oficial de grau o postgrau en la institució d'acolliment. Així mateix, la docència haurà de tenir lloc durant els corresponents períodes lectius en cadascuna de les universitats de destinació.

En l'intercanvi es preveu la realització d'activitats docents i extracurriculars, que especificarà cada universitat de destinació. Aquestes activitats estaran basades en l'ús de mètodes docents innovadors, augmentaran la varietat i la flexibilitat dels processos d'estudi i seran el punt de partida per a la col·laboració en àrees d'investigació d'interès mutu per a la institució d'origen i la de destinació, com també per al conjunt de l'aliança.

D'altra banda, en una relació d'intercanvi recíproc, la UA té la possibilitat de rebre un membre del professorat de la institució amfitriona per a impartir docència en la UA amb el propòsit de la progressiva harmonització dels seus plans d'estudis i mètodes docents.

Els objectius generals són:

- Ampliar les possibilitats de desenvolupament personal i professional del professorat de la UA.

- Internacionalitzar el contingut dels estudis que ofereix la universitat a través de l'efecte multiplicador que exercirà l'experiència internacional del professorat.

- Oferir al professorat que no participa en el programa de mobilitat la possibilitat de beneficiar-se del coneixement i l'experiència docent d'altres països en la mateixa UA.

- Fomentar l'intercanvi de coneixements tècnics i experiències sobre mètodes psicopedagògics.

- Reforçar els vincles entre les institucions d'educació superior amb les quals es mantenen acords bilaterals.

3. INFORMACIÓ SOBRE MOBILITATS DURANT LA CRISI SANITÀRIA MUNDIAL MOTIVADA PER LA COVID-19 I COMPROMÍS DE LA PERSONA BENEFICIÀRIA

Tal com consta en la Implementació de mesures específiques respecte de la gestió del programa Erasmus+ a conseqüència de la COVID-19 (publicades per SEPIE el 13 de juliol del 2020), segons les regles de finançament del programa Erasmus+ no serà possible cobrir les despeses de viatge i allotjament que no s'hagen produït, llevat que s'invoque algun cas de força major justificat.

Només es podràn considerar causa de força major aquells casos en els quals en el transcurs de la mobilitat es produïsca un canvi en l'evolució de la pandèmia que implique canvis sobrevinguts en la mobilitat respecte de com estava concebuda inicialment.

Atesa la crisi sanitària mundial, es recomana no incórrer en despeses fins que la possibilitat de viatjar a destinació estiga confirmada per la situació de la pandèmia, tant a Espanya com al país de destinació en el moment de realitzar la mobilitat. Per això, és aconsellable no reservar viatges i allotjament fins al mateix moment de realitzar la mobilitat.

El personal que participe en les mobilitats declararà el seu compromís i es responsabilitzarà, a través de la signatura d'un document, amb el compliment dels termes següents, que haurà de complir en el moment de dur a terme la mobilitat:

- Que no iniciarà el viatge si es troba amb la simptomatologia pròpia de la COVID-19 (tos, febre, dificultat per a respirar, etc.)

- Que complirà la normativa establida tant pel Ministeri de Sanitat com pel Ministeri d'Universitats i altra normativa d'aplicació relativa a les normes de salut i higiene, com també els protocols establits per la UA en el marc dels plans de prevenció (Instrucció de prevenció de riscos laborals IPRL-26).

- Que complirà la normativa establida pel govern del país de destinació relativa a l'evolució de la situació sanitària en eixe país que implique possibles quarantenes o confinament.

Així mateix, declararà:

- Que ha sigut informat sobre les mesures específiques de les regles de finançament i possibles casos de força major.

- Que se li ha recomanat que abans d'iniciar l'estada internacional realitze la inscripció en el [Registre de viatgers](https://registroviajeros.exteriores.gob.es/) i consulte [les recomanacions de viatge del Ministeri d'Afers Exteriors, Unió Europea i Cooperació](https://www.exteriores.gob.es/es/ServiciosAlCiudadano/Paginas/Recomendaciones-de-viaje.aspx) del país al qual es viatjarà, com també les del [Ministeri de Sanitat](https://www.sanidad.gob.es/profesionales/saludPublica/ccayes/alertasActual/nCov/spth.htm).

4. MARC LEGAL I PRESSUPOSTARI

L'ajuda econòmica que es rep està constituïda per les aportacions dels fons comunitaris europeus del projecte Erasmus+ a través del Servei Espanyol per a la Internacionalització de l'Educació (SEPIE), que pertany al Ministeri de Universitats, com també fons del projecte Transform4Europe de la Unió Europea. La quantia total depèn de la consignació pressupostària d'aquests organismes.

Per a aquesta convocatòria, la quantia màxima corresponent al SEPIE és de 1.745€ i es troba consignada en l'aplicació 79.61.2F.45.02 del centre de despesa 5160 del Servei de Relacions Internacionals. La dotació màxima corresponent al projecte Transform4Europe és de 500 € i es troba consignada en l'aplicació 86.78.5D.61.58 del centre de despesa 5220, de l'Oficina de Gestió de Projectes Institucionals.

La dotació total podrà incrementar-se a conseqüència de la concurrència d'alguna de les circumstàncies previstes en l'art. 58.2 a del Reglament de la Llei 38/2003, de 17 de novembre, o bé per la no assignació de l'import total de la dotació de la convocatòria. El pagament d'aquesta dotació està supeditat a la disponibilitat pressupostària de la UA.

L'ajuda assignada s'ajustarà en allò que concerneix els principis i funcionament a allò que disposa la Llei 38/2003, de 17 de novembre, general de subvencions; les regulacions, requisits i termes establits per les normes de funcionament intern de la UA i allò que aquesta convocatòria estableix.

Per a les ajudes Erasmus+ KA103 - KA131, tot allò que aquestes bases de la convocatòria no regulen es regirà per les disposicions europees per al programa Erasmus+.

El pagament mitjançant comissió de serveis està regulat per la normativa de la UA publicada en el BOUA de 30 de novembre del 2017 i la modificació publicada en el BOUA de 30 de gener del 2018.

5. REQUISITS DE PARTICIPACIÓ

El perfil del personal docent que ocupe la plaça de Chair Exchange es concep amb unes característiques determinades. La persona candidata haurà de:

Tenir una mentalitat basada en el coneixement i l'emprenedoria, caracteritzada per competències específiques que els permeten detectar i aprofitar oportunitats i idees, a més d'utilitzar-les per a generar valor social, cultural o productiu.

2. Tenir competència professional en anglès i/o en una altra(s) llengua(s), segons s'indique en les bases detallades de la convocatòria de la corresponent universitat de destinació.

3. Tenir competències generals d'alfabetització digital i competències digitals específiques, segons s'indique en les bases detallades de la convocatòria de la corresponent universitat de destinació.

La present convocatòria està dirigida al professorat de la UA que complisca els següents requisits:

1. Formar part de la plantilla de la UA.

2. Posseir la nacionalitat d'un país participant en el Programa Erasmus+ o de tercers països, i en aquest cas haurà d'acreditar que està en possessió d'un permís vàlid per a residir a Espanya durant el període de realització de la mobilitat.

3. Estar en possessió del Grau de Doctor.

4. Demostrar que posseeix experiència docent i investigadora rellevant en les àrees prioritàries per a Transform4Europe anunciades per la universitat de destinació.

5. Demostrar que posseeix experiència rellevant en comunicació intercultural.

Els requisits anteriors han de complir-se tant en el moment de la sol·licitud com durant el període de realització de la mobilitat per a docencia.

Idiomes

Es recomana tenir un coneixement de l'idioma propi de la universitat receptora o d'anglès corresponent al nivell B2. No obstant això, cada institució d'acolliment pot indicar un nivell diferent.

6. DURACIÓ DE L'ACTIVITAT DOCENT

La duració màxima del Chair Exchange serà d'un semestre acadèmic. Es combinarà la mobilitat física amb la virtual.

L'activitat en modalitat presencial durarà un màxim de 14 dies. En tots els casos, les activitats docents presencials han de comprendre, per setmana, un mínim de 8 hores lectives, o de 4 hores lectives més 4 hores d'activitat de capacitació en habilitats pedagògiques i de disseny curricular. En els dos casos les activitats hauran de ser degudament certificades per la institució receptora.

La persona seleccionada haurà d'impartir la docència següent:

* El mínim d'hores de docència presencial que establisca la universitat de destinació en els seus requisits específics.
* Un mínim de 10 hores de docència en activitats extracurriculars, és a dir, conferències públiques, assessorament a estudiants i doctorands, cotutorització de treballs de fi de màster, reunions amb parts interessades, contribucions a la investigació, participació en tallers, congressos, etcètera, segons s'especifique en les bases detallades de la convocatòria de la corresponent universitat de destinació.

D'altra banda, l'activitat haurà de realitzar-se fins al 23/12/2022. En qualsevol cas, l'estada ha de supeditar-se al període negociat per endavant amb la institució sòcia.

7. DESTINACIONS

Les destinacions disponibles per àrees són les següents:

* Universidad de Saarland (Alemanya)
  + o Enginyeria informàtica
* Universidad de Silesia en Katowice (Polonia)
  + o Espanyol
  + o Educació
  + o Enginyeria informàtica
  + o Sociologia
* Universidad de Sofía (Bulgaria)
  + o Administració y direcció de empresas
  + o Química
* Universidad de Trieste (Italia)
  + o Dret
  + o Biologia
* Universidad Vytautas Magnus (Lituania)
  + o Administració y direcció de empresas
  + o Educació
  + o Espanyol
  + o Dret
  + o Enginyeria informàtica
  + o Biologia
  + o Economia
  + o Treball Social
  + o Màrqueting
  + o Sociologia

No es podrà repetir com a destinació una mateixa institució en el mateix curs acadèmic.

8. DESCRIPCIÓ DEL PROCÉS DE SOL·LICITUD I SELECCIÓ DE PERSONES CANDIDATES

8.1 Termini, procediment i documents de sol·licitud

El termini de presentació de sol·licituds serà des del dia posterior a la publicació d'aquesta convocatòria en el BOUA fins al 2 de septembre del 2022.

El procediment de sol·licitud consta dels passos següents obligatoris:

1) Emplenament del formulari de sol·licitud. Estarà disponible des de la pàgina web del Servei de Relacions Internacionals: <https://sri.ua.es/es/movilidad/t4e/chair-exchange.html>

Aquest formulari comprèn les preguntes de resposta oberta (de cumplimentació obligatòria) que a continuació es detallen:

* Motivació per a presentar-se a la iniciativa Chair Exchange Transform4Europe.
* Descripció de l'experiència docent i investigadora prèvia que siga rellevant per a la plaça que se sol·licita.
* Pla de treball.

En l'esmentat formulari s'haurà d'adjuntar la documentació següent:

a) Currículum vitae.

b) Acord de mobilitat per a docència (Mobility Agreement) en què es reflectiran les dates i les classes que s'han d'impartir i activitats de capacitació en habilitats pedagògiques i de disseny curricular, si escau, en la institució de destinació després d'haver-ho consultat amb aquesta. Si la proposta no estiguera signada per la institució de destinació, caldria afegir-hi la carta o correu electrònic d'invitació.

Els documents es troben en la pàgina web següent:

<https://sri.ua.es/es/movilidad/t4e/chair-exchange.html>

2) Presentació en línia de la sol·licitud a la plaça de la iniciativa Chair Exchange Transform4Europe en la universitat de destinació (enllaços disponibles en: <https://sri.ua.es/es/movilidad/t4e/chair-exchange.html>).

La presentació de la sol·licitud implica l'acceptació de les bases d'aquesta convocatòria.

8.2 Criteris d'avaluació i adjudicació de les ajudes

Per a la concessió de la plaça de mobilitat Chair Exchange es valoraràn positivament les competències digitals, l'experiència en comunicació intercultural i una mentalitat basada en el coneixement i l'emprenedoria d'acord amb les àrees temàtiques clau del projecte Transform4Europe, que són:

* Transformació digital i regions intel·ligents
* Transformació ambiental i sostenibilitat
* Transformació social, creació de comunitats i inclusió

Per a fer-ho, s'aplicaran els criteris següents:

|  |  |  |
| --- | --- | --- |
| Qualitat | 30 punts | Enfocament innovador i interdisciplinari  Objectius del projecte docent proposat  Potencial per a involucrar més personal investigador, tant experimentat com novell |
| Contribució als objectius de Transform4Europe | 30 punts | Capacitat per a contribuir a una cooperació més profunda i àmplia entre les universitats de Transform4Europe a llarg termini |
| Impacte | 20 punts | Capacitat per a dirigir-se a diversos estudiants  Participació en investigacions conjuntes en les àrees prioritàries per a Transform4Europe  Participació de parts interessades externes  Capacitat per a atraure finançament extern |
| Implantació | 20 punts | Qualitat del pla de treball  Integració en l'entorn acadèmic de la universitat de destinació |

En cas d'empat es donarà preferència al professorat que haja realitzat menys mobilitats Erasmus+. Si el nombre de mobilitats resulta que és el mateix, es donarà preferència al que faça més temps que està en nòmina de la UA. Si així i tot persisteix l'empat, es resoldrà per sorteig.

La selecció de places es resoldrà d'acord amb la valoració dels mèrits acreditats per cada sol·licitant. Les sol·licituds s'ordenaran de major a menor puntuació i s'elaborarà una llista d'espera, amb la qual es cobriran les possibles renúncies.

8.3 Resolucions i notificacions

Atès el principi de transparència recollit en la Llei 40/2015, d'1 d'octubre, de règim jurídic del sector oúblic i allò que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases i les dades d'aplicació es realitzaran en l'adreça web <https://sri.ua.es/es/movilidad/t4e/chair-exchange.html>, que substitueix la notificació a les persones interessades i té els mateixos efectes.

Es publicarà en la pàgina web del Servei de Relacions Internacionals la resolució provisional i es disposarà d'un termini de 3 dies hàbils per a presentar-hi al·legacions. Una vegada resoltes les al·legacions es publicarà la resolució definitiva de la convocatòria en la mateixa pàgina web.

El nom de la persona seleccionada es publicarà tant en la pàgina web del Servei de Relacions Internacionals de la UA com en les específiques del projecte Transform4Europe, com també en els espais web específics de cada integrant de l'aliança.

Com en altres accions de mobilitat, l'acceptació definitiva correspon a la institució de destinació.

8.4. Comissió de Valoració

Els candidats seran seleccionats per una Comissió Conjunta de Valoració d'acord amb els criteris d'avaluació especificats. Cadascuna de les institucions integrants de l'aliança estarà representada per un membre del seu personal acadèmic. Les universitats s'alternaran en la presidència de la Comissió Conjunta de Valoració.

La Comissió de Valoració es reserva el dret de convocar les persones candidates per a contrastar qualsevol informació relacionada amb el contingut de la sol·licitud.

9. RENÚNCIES I PENALITZACIÓ

En cas de renúncia, aquesta haurà de presentar-se per escrit utilitzant la instància genèrica a través d'eAdministració d'UACloud, dirigida al Negociat de Mobilitat del PDI i del PAS.

Les renúncies no penalitzaran mentre siguen presentades en el termini establit en la resolució provisional.

Si les renúncies es produeixen fora de termini, la penalització s'aplicarà en la pròxima sol·licitud que realitze. Aquesta penalització consistirà a perdre preferència, donant prioritat a la resta de sol·licitants.

A la persona beneficiària que no complisca amb les seues obligacions com a beneficiària, descrites en l'apartat 13, se li cancel·larà la mobilitat. En aquests casos, se li penalitzarà amb l'exclusió en la següent sol·licitud que realitze per a la convocatòria Chair Exchange.

10. UNITAT COMPETENT EN LA GESTIÓ DE LA MOBILITAT

La gestió del procés correspondrà a la Unitat de Mobilitat del PDI i del PAS del Servei de Relacions Internacionals. Els dubtes que puguen sorgir es plantejaran a través del correu electrònic [j.oieqwyadhxskb@ai.bw](mailto:d.avgkbvatrxzgk@in.gj).

La persona beneficiària serà responsable dels contactes amb la institució sòcia, de l'organització del programa d'ensenyament, de la gestió de la documentació, del transport, de l'allotjament, de l'assegurança d'assistència sanitària i de qualsevol altre tràmit necessari per a l'estada docent.

11. FINANÇAMENT, FORMA DE JUSTIFICACIÓ I PAGAMENT

La duració mínima finançada serà de 5 dies i la màxima de 14 dies de docència presencial. Els dies concrets en els quals es realitzarà l'activitat es faran constar tant en l'acord de mobilitat per a docència com en el certificat d'estada, i seran els que s'utilitzen per al càlcul de la quantia que cal percebre.

L'ajuda té per objecte contribuir a cobrir les despeses de viatge i subsistència de la mobilitat per a impartir docència al país d'acolliment. No es podran utilitzar aquestes ajudes per a cobrir partides de despeses ja finançades amb altres fons o per a realitzar activitats docents o investigadores vinculades a altres programes pels quals es perceba qualsevol altra beca, ajuda, sou o salari.

11.1 Finançament

La persona rebrà una quantitat d'ajuda com a contribució a les despeses de viatge i manutenció durant el període d'estada en un altre país seguint els criteris següents:

- Ajuda de Viatge (anada i tornada): contribució a les despeses de viatge del personal basada en la distància entre el lloc de treball i el lloc en el qual es desenvolupe l'activitat corresponent, segons la quantitat que s'indica a continuació:

- Entre 100 i 499 km: 180 €

- Entre 500 i 1.999 km: 275 €

- Entre 2.000 i 2.999 km: 360 €

Per a calcular la distància en quilòmetres des del lloc de treball fins a la ciutat de destinació s'utilitzarà la calculadora de distàncies proposada per la Comissió Europea, que es podrà trobar en l'enllaç següent:

<http://ec.europa.eu/programmes/erasmus-plus/tools/distance_en.htm>

- Ajuda de subsistència: costos directament relacionats amb l'estada de les persones participants en l'altre país. Les quantitats diàries dependran del país de destinació:

- Alemanya i Itàlia: 105 €

- Bulgària, Lituània i Polònia: 90 €

- Ajuda complementària: 500 €.

11.2 Justificació de les despeses d'allotjament, estada i viatge

Es tindran en compte exclusivament els costos de viatge, allotjament i manutenció, visat i transports locals corresponents als dies de docència (màxim 14). En cap cas es podran superar els imports establits en la normativa de gestió econòmica de la UA per a aquesta mena de despeses.

Allotjament: s'aportarà factura original d'acord amb les despeses reals ocasionades, tenint en compte que no podran superar les quantitats màximes establides per a allotjament en la normativa de gestió econòmica. Si l'allotjament correspon a més d'una persona s'abonarà únicament la part proporcional corresponent a la persona beneficiària.

La factura haurà d'incloure: nom de la persona beneficiària de l'ajuda, data d'entrada i data d'eixida, nombre de nits, preu per nit i preu total de l'allotjament. Si durant l'estada es resideix en una casa particular, haurà d'aportar-hi: justificant del pagament (càrrec en compte o justificant de transferència) i rebut en el qual conste: nom, cognoms i número de document d'identitat o passaport tant de la persona arrendadora com de la persona arrendatària (serà imprescindible adjuntar-hi fotocòpia d'aquests documents), adreça de l'habitatge, dates d'estada, preu de l'allotjament i signatura de les dues persones.

Despeses de viatge

- Les persones beneficiàries hauran de tractar de contractar el mitjà més econòmic per a viatjar.

- Si el viatge s'haguera de realitzar en vehicle propi, per causes justificades i prèvia petició per escrit, l'import màxim permès serà l'equivalent a l'import més econòmic, si n'hi ha, d'altres mitjans de transport amb el límit de 300 euros. Les persones beneficiàries que utilitzen aquest sistema de desplaçament hauran de justificar la utilització d'aquest mitjà de transport mitjançant presentació de tiquets d'autopista i de proveïments de carburant.

- No s'autoritza en cap cas indemnització per ús de vehicle de lloguer.

- No es finançaran despeses de cancel·lació ni altres despeses addicionals al marge de les assenyalades en els apartats anteriors.

11.3. Abonament de les ajudes

L'ajuda s'abonarà mitjançant una comissió de serveis i pagament a personal propi. Es podrà fer en dos pagaments: un primer pagament equivalent al 70% de l'ajuda prevista de viatge i subsistència, i un segon pagament corresponent a la liquidació una vegada realitzada l'activitat. És requisit indispensable per a iniciar els tràmits de gestió dels pagaments la presentació de la documentació en els terminis establits. Els documents es troben en la pàgina web següent:

<https://sri.ua.es/es/movilidad/t4e/chair-exchange.html>

Per a la tramitació del pagament inicial s'haurà de presentar almenys 15 dies abans de l'eixida:

- Acord de mobilitat per a docència (Mobility Agreement) de les classes que s'impartiran aprovat formalment tant per la institució d'origen com per la institució d'acolliment.

- Conveni de subvenció de mobilitat de personal per a docència: es presentarà per duplicat.

- Comissió de serveis sense retribució autoritzada.

Per a la tramitació de la liquidació i, si escau, de l'ajuda complementària, s'haurà de presentar en el termini de 15 dies després de la realització de l'estada:

- Certificat d'estada docent (Certificate of Attendance) original, sense ratllades ni esmenes, expedit (signat i segellat) per la direcció de departament o de centre de la institució d'acolliment en el qual s'especifiquen les dates de docència i es confirme que s'ha impartit la planificació docent prevista, tenint en compte que la data de la certificació ha de ser igual o posterior a la data de finalització de l'estada docent.

- Qüestionari UE (EU Survey / Participant Report) sobre els principals resultats obtinguts. Es tracta d'un formulari en línia facilitat per la Comissió Europea (en finalitzar l'estada, la persona participant rebrà automàticament un correu electrònic amb la informació del procediment que cal seguir per a accedir a aquest qüestionari).

- Justificants originals de les despeses de viatge: factures, rebuts, bitllets de viatge usats, visats, targetes d'embarcament, confirmació electrònica del vol, proves de transferència, etc.

- Justificants originals de les despeses d'allotjament.

- Memòria final en què s'explique l'impacte de l'estada docent en la internacionalització de la UA. Es realitzarà a través d'un formulari.

L'incompliment de les bases de la convocatòria, com també l'ocultació de dades, l'alteració o la manipulació podran ser causa de desestimació o anul·lació de l'ajuda i, si escau, de reintegrament de les quantitats indegudament percebudes.

La persona beneficiària és responsable de la tramitació i abonament, si escau, de les assegurances de malaltia, accidents i contingències comunes o qualsevol altre tipus que s'exigisca amb caràcter obligatori per la institució receptora.

12. ASSEGURANÇA MÈDICA

És imprescindible estar cobert per una assegurança mèdica durant l'estada al país estranger.

Targeta Sanitària Europea de l'Institut Nacional de la Seguretat Social

Si la persona beneficiària està afiliada al règim general de la Seguretat Social, pot dirigir-se a l'INSTITUT NACIONAL DE LA SEGURETAT SOCIAL i obtenir la Targeta Sanitària Europea (TSE). La TSE és el document acreditatiu del dret a rebre les prestacions sanitàries que resulten necessàries, des d'un punt de vista mèdic, durant l'estada temporal per motius d'estudis, treball, turisme... en el territori d'un altre estat membre (Alemanya, Àustria, Bèlgica, Bulgària, Xipre, Croàcia, Dinamarca, Eslovàquia, Eslovènia, Estònia, Finlàndia, França, Grècia, Hongria, Irlanda, Islàndia, Itàlia, Letònia, Liechtenstein, Lituània, Luxemburg, Malta, Noruega, Països Baixos, Polònia, Portugal, Regne Unit, República Txeca, Romania, Suècia i Suïssa).

Per a sol·licitar la TSE o obtenir-ne més informació ha d'entrar en la pàgina web de la Seguretat Social.

Assegurança de viatge

En qualsevol cas, i atesa la importància de disposar d'altres cobertures a més de l'assegurança mèdica bàsica, la UA té contractada una pòlissa col·lectiva d'assistència en viatge, que inclou assistència sanitària, assegurança d'accidents, responsabilitat civil, repatriació i transport de ferits o malalts durant l'estada a l'estranger. L'import individual serà abonat per la UA i el certificat arribarà a l'adreça electrònica de la UA de la persona participant.

13. OBLIGACIONS DE LA PERSONA BENEFICIÀRIA

Les persones que siguen seleccionades a l'empara d'aquesta convocatòria queden obligades a:

1. Complir la normativa vigent en matèria de regularització de l'estada a l'estranger, en general, i inscriure's en el Registre de viatgers del Ministeri d'Afers Exteriors, Unió Europea i Cooperació abans de l'inici de la mobilitat.

2. No rebre cap altre ingrés per a la mateixa activitat.

3. Trobar-se en servei actiu i efectiu durant el curs acadèmic en què desenvolupe l'estada docent en la universitat d'acolliment.

4. Realitzar totes les activitats estipulades en l'acord de mobilitat dins dels cursos regulars de la institució de destinació.

5. Comunicar immediatament a la Unitat de Mobilitat del PDI i del PAS tot canvi en la sol·licitud inicial (renúncia, calendari, planificació docent, etc.).

6. Lliurar, en els terminis establits, en la Unitat de Mobilitat del PDI i del PAS la següent documentació emplenada adequadament:

a. Document signat de compromís i responsabilitat durant la mobilitat en el context de la crisi sanitària mundial motivada per la Covid-19.

b. Acord de mobilitat per a docència (signat per la persona beneficiària, per la institució d'origen i la de destinació).

c. Conveni de subvenció (dos originals signats).

d. Còpia de la comissió de servei sense retribució.

e. Certificat d'estada docent (original).

f. Qüestionari UE.

g. Memòria final.

h. Justificants de viatge i allotjament.

7. Si escau, procurar-se la cobertura d'assegurança (a l'efecte de malaltia comuna, accident i repatriació) i les vacunes necessàries segons el país de destinació.

8. Responsabilitzar-se dels tràmits de visat, la cerca i localització d'allotjament i qualsevol altre tràmit necessari per a l'estada en la institució d'acolliment.

9. Acceptar totes les condicions del programa.

L'incompliment d'alguns dels requisits i les obligacions establides en aquesta convocatòria i en la resta de la normativa podrà donar lloc a la revocació total o parcial de l'ajuda i l'obligació de retornar la quantitat corresponent.

14. RECONEIXEMENT

A l'efecte de reconeixement docent en la UA, es comptabilitzarà com a docència impartida en el mateix curs el 50% de les hores impartides en la universitat de destinació fins a un màxim de 10 hores.

15. PROTECCIÓ DE DADES

De conformitat amb el que disposa la legislació vigent en matèria de protecció de dades, la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació.

En el marc dels tractaments esmentats, les dades seran cedides a:

- La Comissió de Valoració.

- La universitat de destinació amb l'objectiu de gestionar el programa de mobilitat.

- L'asseguradora d'accidents de viatge, per a la prestació del servei d'assegurances de viatge associat al programa de mobilitat internacional.

- Entitats financeres.

- Administració autonòmica.

- Ambaixades, consolats d'Espanya a l'estranger.

- Centres i organismes: SEPIE.

Els drets pel que fa al tractament de les dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seu electrònica <https://seuelectronica.ua.es/es/index.html>

La informació addicional i detallada sobre protecció de dades, els drets i la política de privacitat de la Universitat d'Alacant es pot consultar en l'enllaç següent: <https://seuelectronica.ua.es/es/privacidad.html>

16. NORMA FINAL

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent, en el termini de dos mesos comptador a partir de l'endemà de la publicació, de conformitat amb el que s'estableix en l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la Llei orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria davant la rectora, de conformitat amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directa o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 6 de juliol de 2022

LA RECTORA,

Signat Rosa María Martínez Espinosa

VICERECTORA DE RELACIONS INTERNACIONALS I COOPERACIÓ PER AL DESENVOLUPAMENT

(Signat per delegació, segons Resolució de 22-12-2020)





[Carretera Sant Vicent del Raspeig s/n  
03123 Sant Vicent del Raspeig - Alacant  
 Tel. 32 516 7982 - Fax 28 470 2308](https://www.google.es/maps/@08.580053,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12119&trk=tyah&trkInfo=tarId%2O7417528724610%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)